11. ΝΟΜΟΘΕΤ. ΔΙΑΤΑΓΜΑ υπ’ αριθ. 112 της 20/28 Αυγ. 1973 (ΦΕΚ Α΄ 193) Περί προσλήψεως κτηνιάτρων επί σχέσει εργασίας Ιδιωτικού Δικαίου ωρισμένου χρόνου, παρά τη Κτηνιατρική Υπηρεσία του Υπουργείου Εθνικής Οικονομίας. ΄Αρθρον μόνον.-1.Δια την κάλυψιν εκτάκτων και επειγουσών υπηρεσιακών αναγκών, προς εφαρμογήν του προγράμματος περιθάλψεως, εξυγιάνσεως, προστασίας και αναπτύξεως εν γένει της Κτηνοτροφίας της Χώρας, επιτρέπεται η πρόσληψις εις τας υπηρεσιακάς μονάδας της Κτηνιατρικής Υπηρεσίας του Υπουργείου Εθνικής Οικονομίας μέχρι 200 Κτηνιάτρων, πτυχιούχων της Κτηνιατρικής Σχολής Πανεπιστημίου Θεσσαλονίκης, ή ισοτίμων Σχολών της αλλοδαπής, επί σχέσει εργασίας Ιδιωτικού Δικαίου ωρισμένης χρονικής διαρκείας, ήτις δεν δύναται να υπερβή τους 18 μήνας. 2.Η κατά υπηρεσιακήν μονάδα και αναλόγως των αναγκών εκάστης, κατανομή των ανωτέρω Κτηνιάτρων, ενεργηθήσεται δι’ αποφάσεως του Υφυπουργού επί θεμάτων Γεωργίας. 